Diari Oficial de la Generalitat Valenciana


Sumari del DOGV 2462, del 03-03-1995 (1995/834026)

RESOLUCIÓ de 13 de febrer de 1995, de la Direcció General d'Indústria i Energia, per la qual s'aplien les especialitats objecte de la Convocatòria IA 1/95, de proves selectives destinades a obtenir carnets d'instal·ladors i mantenidors-reparadors autoritzats en l'àmbit de la Comunitat Valenciana (Resolució DGIEN de l'11.01.95).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2462

Data del DOGV
:   03-03-1995

Secció del DOGV
:   ALTRES DISPOSICIONS

Número del document
:   1995/834026


Data del document
:   13-02-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

RESOLUCIó de 13 de febrer de 1995, de la Direcció General d'Indústria i Energia, per la qual s'aplien les especialitats objecte de la Convocatòria IA 1/95, de proves selectives destinades a obtenir carnets d'instal·ladors i mantenidors-reparadors autoritzats en l'àmbit de la Comunitat Valenciana (Resolució DGIEN de l'11.01.95).   
La Resolució d'11 de gener de 1995, de la Direcció General d'Indústria i Energia [DGIEN] (DOGV 06.02.95) convocà proves selectives per a obtenir diverses autoritzacions administratives (carnets) d'instal·ladors i mantenidors-reparadors.  
Atenent la demanda que la convocatòria ha generat entre professionals del sector, resulta convenient ampliar el nombre de les especialitats o carnets inicialment convocats.  
En conseqüència, en el marc de la Convocatòria IA 1/95, resolc:  
Primer. Especialitats objecte de l'ampliació  
S'amplia l'objecte inicial de la convocatòria i s'inclouen les següents especialitats/carnets:  
1. Instal·lador de calefacció i aigua calenta sanitària.  
2. Mantenidor-reparador de climatització, calefacció i aigua calenta sanitària.  
Segon. Marc  
Les especialitats objecte d'aquesta resolució s'articularan d'acord amb el procediment de gestió contingut en les bases establertes en la resolució de l'11.01.95 de la Direcció General d'Indústria i Energia, publicada en el DOGV número 2443 de 06.02.95.  
D'acord amb l'ordre del MINER de 08.04.83 (BOE 15.04.83), els requisits específics i els coneixements exigibles són els que s'especifiquen en els annexos de la resolució de la DGIEN de 20.12.94 (DOGV 20.01.95) per a les especialitats d'instal·lador de calefacció, climatització i aigua calenta sanitària i de mantenidor-reparador de calefacció, climatització i aigua calenta sanitària, respectivament, excloent els coneixements específics de climatització.  
Tercer. Sol·licituds: model i termini de presentació  
Exclusivament per a les dues especialitats objecte d'ampliació s'estableix un termini de quinze dies naturals a partir de l'endemà de la publicació en el DOGV d'aquesta resolució.  
Per a això, les persones interessades hauran d'utilitzar l'imprés normalitzat contingut en la resolució inicial de la convocatòria IA 1/95.  
Quart. Règim de recursos  
Les persones interessades poden interposar contra aquesta resolució un recurs administratiu ordinari, en el termini d'un mes comptador a partir de l'endemà que es publique en el DOGV, davant la Conselleria d'Indústria, Comerç i Turisme, d'acord amb el que estableix l'article 107.1. en relació amb el 114. i ss. de la LRJPAC (Llei 30/1992, de 26 de novembre de 1992, de Règim Jurídic de les Administracions Públiques i del Procediment Administratiu Comú). Sense perjudici que s'utilitze qualsevol altra via que consideren oportuna.  
València, 13 de febrer de 1995.- La directora general d'Indústria i Energia: Celeste Juan Millet.